alexandrainst/scandi-wiki huggingface dataset:
Primærfarge

Primærfarger er et sett av farger som kan legges til grunn for en systematisk ordning av fargene. 

Skal man navngi primærfarger må man først bestemme hvilken fargeteori man snakker om.

I additiv fargeteori, som handler om hvordan man blander lys av ulike farger for å skape en viss farge, er primærfargene rød, grønn og blå, forkortet til RGB. Dette svarer til det menneskelige øyets fargesensorer, som er følsomme for nettopp henholdsvis rødt, grønt og blått.  For eksempel bruker en farge-TV-skjerm bildepunkter som sender ut henholdsvis rødt, grønt og blått lys.  Lyser ingen av punktene får man sort, lyser alle får man hvitt, og andre farger får man ved ulike blandingsforhold.

I subtraktiv fargeteori, som handler om hvilket lys man må filtrere bort for å skape en viss farge, er primærfargene turkis, rosa og gul.  Et turkist fargefilter slipper gjennom grønt og blått lys, men ikke rødt.  Et rosa fargefilter slipper gjennom rødt og blått lys, men ikke grønt.  Et gult fargefilter slipper gjennom rødt og grønt lys, men ikke blått.  Dette brukes for eksempel i fargeskrivere eller trykkpresser for hvitt papir.  Man benytter toner, blekk, fargebånd eller lignende i turkis, rosa og gul.  Ulike farger lages ved ulike blandingsforhold mellom primærfargene, slik at man filtrerer bort ulike deler av det hvite lyset som ellers ville blitt reflektert av papiret.  (I tillegg benytter man ofte sort toner/blekk/fargebånd for å gjengi mørke farger bedre.  Derfor forkortes dette fargerommet ofte til CMYK, etter engelsk Cyan, Magenta, Yellow og blacK.)

I Ittens fargesirkel, som er meget populær i bl.a. kunst, er primærfargene rød, gul og blå.  

Blanding av to primærfarger kalles sekundærfarger.

Referanser

Se også
Sekundærfarger
Tertiærfarger
Additiv fargeblanding

Malerkunst
Farge
Archeocrypticidae

Archeocrypticus
 Enneboeus
 Australenneboeus

Archeocrypticidae er en artsfattig familie av biller som lever av sopp. De lever stort sett i varme områder og finnes ikke i Europa, de fleste artene er beskrevet fra Australia.

Utseende 
Små (1,5 – 3,8 mm), ovale biller, hvelvede, mørkebrune eller svarte, matte. De kan ligne på glattbiller (Phalacridae) eller på visse skyggebiller (Tenebrionidae). Oversiden er kledt med spredte, fine og korte hår. Hodet er kort og bredt, med 11-leddete antenner som er litt lenger enn hode + brystskjold. De ytterste tre antenneleddene danner en svak kølle. Brystskjoldet (pronotum) har avrundede sider, tilsmalnet framover, ved roten så bredt som dekkvingene. Dekkvingene er avlangt ovale uten tydelige punktrekker. Beina er ganske lange og slanke, fram- og mellomføttene er fem-leddete, bakføttene fire-leddete.

Levevis 
Disse billene kan finnes mellom løvstrø og i råtnende plantemateriale. De er soppetere. De voksne flyr om natten og kan av og til komme tallrikt til lys.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien Archeocrypticidae Kaszab, 1964
 Slekten Archeocrypticus Kaszab, 1964
 Archeocrypticus topali Kaszab, 1964 – Tasmania, New Zealand
 Slekten Australenneboeus Kaszab
 Australenneboeus analis (Kaszab, 1984)
 Australenneboeus apicalis Lawrence, 1994
 Australenneboeus communis Kaszab, 1984
 Australenneboeus continentalis Kaszab, 1984
 Australenneboeus minor Lawrence, 1994
 Australenneboeus occidentalis Kaszab, 1984
 Slekten Enneboeopsis Champion, 1894
 Enneboeopsis australicus (Kaszab, 1981)
 Enneboeopsis pruinosus Champion, 1894
 Slekten Enneboeus Waterhouse, 1878  – ser ut til å være den eneste som finnes utenfor den australske faunaregion og Sørøst-Asia
 Enneboeus australis Champion, 1894
 Enneboeus fossoris Oke, 1932
 Enneboeus nitens Kaszab, 1984
 Enneboeus ovalis Waterhouse, 1878
 Enneboeus tarsalis Oke, 1932
 Enneboeus victorianus Kaszab, 1984
 Enneboeus watti Kaszab, 1981
 Slekten Falsoplatydema Kaszab, 1984
 Falsoplatydema australicum Kaszab, 1984
 Slekten Gondwanenneboeus Kaszab, 1984
 Gondwanenneboeus minutissimus Kaszab, 1984
 Slekten Nothenneboeus Lawrence, 1994
 Nothenneboeus carinatus Lawrence, 1994
 Nothenneboeus punctatus Lawrence, 1994
 Slekten Silvacrypticus Kaszab, 1964
 Silvacrypticus greensladei Kaszab, 1984
 Silvacrypticus taiwanicus Kaszab, 1964
 Slekten Wattianus Kaszab, 1981
 Wattianus queenslandicus Kaszab, 1981

Kilder 
Coleoptera of Australia. Archeocrypticidae.

Eksterne lenker 
 

Biller
Midt i smørøyet

Midt i smørøyet er et norsk barne- og ungdomsprogram som gikk på NRK Fjernsynet/NRK1 lørdager fra 1988 til 1998. Programmet ble også kjent for seriene Borgen skole (som ble sendt i flere omganger tidlig fra 1988–91) og Asylet. Programmet var rettet mot barn fra 10 til 14 år.

Midt i smørøyet fikk prisen for beste barneprogram under Gullruten 1998. 

Serien etterfulgte Blikkbåx og ble etterfulgt av Smørøyet.

Gjester
 Tina Turner (11. november 1989)
 Don Rosa (1991)
 Jokke og Valentinerne (1991)
 Spice Girls  (9. november 1996)
 Ingenting (21. desember 1996)
 Glenn Tore Clausen (9. november 1996)
Tre små kinesere

Programledere

Innslag og serier 

 Deadline: En dramatisert tv-serie på fem episoder som ble sendt høsten 1988. Den handlet om skoleelevene Sindre, Charlotte, Halvor og Kaja som skulle ha arbeidsuke og ble utplasserte i en norsk boulevardavis. Barne ble spilt av Kjetil N. Solberg (Sindre), Pia Høien (Charlotte), Nikolai Moi (Halvor) og Guri Nyhaug (Kaja). Biroller ble spilt av Erik Hivju, Anneke von der Lippe, Asbjørn Toms og Anders Dahlberg. Regi: Hermann Gran.

Bak serien

Prosjektledere
 Susanne Lavik
 Tone C. Rønning

Regi
 Kalle Fürst
 Grete Høien
 Torunn Calmeyer Ringen
 Tana Haugen
 Anne Marie Nørholm
 Kjersti Normann
 Petter Fastvold
 Erik Meyn
Ninja Benneche
 Robert Stoltenberg
 Hans Jacob Haugen 
 Mette Kristensen
 Morten Fridstrøm

Referanser

Eksterne lenker
 

NRK Barne-TV
Norske ungdomsprogrammer på TV
Norske barneprogrammer på TV
TV-produksjoner på NRK
Gullruten for beste TV-program
Norske TV-serier fra 1980-årene
Norske TV-serier fra 1990-årene
Høyere utdannelse

Høyere utdannelse er utdanning på universitets- eller høyskolenivå, det vil si utdanning som bygger på videregående opplæring eller tilsvarende erfaring. 

Statistisk sentralbyrå definerer å ha en høyere utdanning som å ha fullført minst minst to års heltidsstudion (120 studiepoeng) på universitets- eller høyskolenivå.


Høyere utdannelse i Norge  
I henhold til Universitets- og høyskoleloven kreves det akkreditering av NOKUT for at skoler skal tilby høyere utdanning. NOKUT publiserer lister over akkrediterte studietilbud og akkreditert høyere yrkesfaglig utdanning på sine sider. Noen institusjoner har akkreditering fra NOKUT for å opprette egne studier uten å søke NOKUT om godkjenning for hvert enkelt studie.

Fra 2018 ble fagskoleutdanning omtalt som «høyere yrkesfaglig utdanning».

Høyere utdannelse, Danmark  
Til forvirring for norskspråklige, kalles høyere utdannelse i Danmark for videregående uddannelser. Det som på norsk kalles videregående utdanninger kalles i Danmark gymnasiale uddannelser.

Se også 
 Liste over universitet og høgskoler i Norge

Referanser
Brevikbanen

Brevikbanen er en jernbanestrekning på rundt ti kilometer som går fra Eidanger til Brevik i Vestfold og Telemark fylke. Banen ble åpnet i 1895 med sporvidde  mm, omlagt til normalspor i 1921 og elektrifisert i 1949. Lokaltogtrafikken ble nedlagt fra februar 1964, og oslotogene ble nedlagt fra 26. mai 1968. Godskipptogene til Brevik stasjon gikk ut året 1982.

Siden persontogene forsvant har kun kalktog til Norcems sementanlegg ved Ørvik, og annen godstransport trafikkert banen. Disse togene har gått siden 1975, og har vært spennende å se på for jernbaneentusiaster. Lokomotivene som brukes i "Kalken" er lok med langt kilometerløp, dvs. at man vil kunne skyte revisjoner ut i tid siden det daglige kilometerløp i denne trafikken er meget beskjeden. Man har kunnet observere mye spennende her. Både El 8, El 11 og El 13 har vært fast trekkraft på banen, og det ble brukt et lok i hver ende. På 2000-tallet har CargoNet brukt et El 14-lok i Brevikenden og en skiftetraktor, Skd 224 eller Skd 226, i Porsgrunnenden. I 2014 overtok Grenland Rail kjøringen av kalktogene og benytter en skiftetraktor av type V4 i hver ende. Disse er bruktimportert fra Sverige.

I 1993 ble Grenlandsterminalen anlagt ved Brevikbanen, og man bygde et jernbanespor til denne. Trafikken på dette sporet har vært meget beskjeden, i drift en kort stund i 2000. I 2009 foretok selskapet NorthSea Terminal prøvedrift med tomme containere til terminalen. Det har også vært importert nye lokomotiv via terminalen. Fra 2015 startet CargoNet med faste containertogpendler mellom  Grenlandsterminalen og Bergen/Alnabru.

Strekning med tidligere stoppesteder

|}

Referanser

Litteratur

Eksterne lenker 
 Banenor.no 
 Banenor.no 

Jernbanestrekninger i Norge kun brukt av godstog
Jernbanestrekninger i Vestfold og Telemark
1895 i Norge
Jernbanestrekninger åpnet i 1895
Jernbanebyggverk i Porsgrunn
Brevik
Teddy Dunn

Edward Wilkes Jobiden «Teddy» Dunn (født 30. november 1981 i Durham i Nord-Carolina) er en amerikansk skuespiller. Han er best kjent for sin rolle som Duncan Kane i ungdomsserien Veronica Mars. Dunn gikk ut av serien i sesong 2.

Teddy Dunn har også hatt gjesteopptredener i TV-serier som Grey's Anatomy og Gilmore Girls.

Eksterne lenker
 

Skuespillere fra USA
Personer fra Durham i Nord-Carolina
John Ericsson

John Ericsson (født 31. juli 1803, død 8. mars 1889) var en svensk-amerikansk oppfinner.

Ericsson er mest kjent for å ha funnet opp propellen og konstruert krigsskipet USS «Monitor», som var det første pansrede krigsskip som ble tatt i bruk av den amerikanske marinen. Han oppfant også en varmluftsmaskin. Han deltok i lokomotivveddeløpet på Rainhill i 1829 med Novelty. Panserskipet Monitor beseiret i 1862 Sørstatenes Merrimac.

Referanser

Oppfinnere fra USA
Personer fra USA født i Sverige
Personer fra Filipstads kommun
Kevin McKidd

Kevin McKidd (født 9. august 1973 i Elgin i Skottland) er en skotsk skuespiller som er kjent for å blant annet spille Owen Hunt i Grey's Anatomy.

McKidd gikk på Queen Margaret University College i Edinburgh. Han spilte rollen som Tommy i filmen Trainspotting og rollen som Malky Johnson i Small Faces, med Iain Robertson. I 2004 spilte han James Hepburn, den fjerde jarlen av Bothwell, i BBCs mini-serie Gunpowder. Han hadde en rolle i Ridley Scotts storfilm Kingdom of Heaven, og han ga stemme til Jezz Torrent i GTA: Vice City. Han er også kjent fra Neil Marshalls skrekkfilm Dog Soldiers. I 2005 spilte han Thomas Howard, den fjerde hertugen av Norfolk, i BBCs drama The Virgin Queen.

I 1998 var han igjen å se sammen med Robert Carlyle fra Trainspotting. De to spilte da i Looking After Jo Jo, en miniserie i fire deler fra BBC2. Han er også kjent for rollen som Lucius Vorenus i serien Rome, som er produsert av HBO og BBC. McKidd høstet gode kritikker for innsatsen som romersk soldat og politiker. Han har også spilt i filmen om Hannibal Lecter; Hannibal Rising, og romerfilmen The Last Legion. I 2008 spilte han hertug Colin i filmen En ekte mann. I tillegg spiller McKidd legen Owen Hunt i den amerikanske dramaserien Grey's Anatomy.

Referanser

Eksterne lenker 
 
 

Skotske skuespillere
Personer fra Moray
Skotske stemmeskuespillere
Copacabana (TV-serie)

Copacabana er en norsk humor-serie med Robert Stoltenberg som gikk på NRK1 i 2000. Programmet var lagt opp som en uhøytidelig TV-quiz der moteekspert Yngve Freiholt (Stoltenberg) hadde besøk av gjester som skulle svare på uhøytidelige spørsmål om norsk populærkultur fra de siste 30 årene. Programmet gikk på tirsdager.

Gjester i serien
Karin Lunden
Hilde Lyrån
Torhild Sivertsen
Hanne Haugland
Mette Iversen
Gro Elisabeth Sille
Hedda Kise
Lene Elise Bergum
Vibeke Saugestad
Henriette Steenstrup
Kari Gjærum 
Ingeborg Sørensen

Referanser

Norske humorprogrammer på TV
TV-produksjoner på NRK
Norske TV-serier fra 2000-årene
Tico Torres

Hector Samuel Juan «Tico» Torres er trommeslager i det amerikanske rockebandet Bon Jovi. Han har vært medlem av bandet siden 1983, og jobber også som skulptør og maler.

Karrière
Da Tico Torres ble med i Bon Jovi i 1983, ble livet hans endret for alltid. Han kjente vokalisten og frontfiguren, Jon Bon Jovi fra før, og sammen med ham og Richie Sambora, David Bryan og Alec John Such ble Bon Jovi dannet. Allerede da hadde han startet som kunstner. 

Etterhvert som bandet ble bedre kjent, ble forventningene til ham større. Under en konsert på turnéen til albumet Slippery When Wet, kastet han under sangen «You Give Love a Bad Name» trommestikkene opp i lufta. Da han skulle ta dem i mot, gjemte han i stedet hodet under armene. 

Under pausen Bon Jovi hadde etter turnéen fra albumet New Jersey, jobbet han mer med skulpturering og maling. I perioden mellom 1995 og 2000, ble han ofte gjenkjent når han jobbet med andre kunstnere som «Den flinke trommisen fra Bon Jovi», og hvis noen veldig kunstinteresserte så ham på konserter, sa de at det var «Den flinke maleren og skulptøren».

Tico Torres har mange flotte trommesoloer, som i sangen «One Wild Night», som kom ut i 2000 sammen med albumet Crush. Også på starten av superhiten «Always», og på slutten av gitarsoloen i «Runaway» (på albumet Bon Jovi, som kom ut i 1984).

Han er det eneste medlemmet i Bon Jovi som ikke har gitt ut eget soloalbum.

I 2018 ble Bon Jovi og dermed Torres innvotert i Rock and Roll Hall of Fame.

Privatliv
Tico Torres er gift med kona Alejandra, og sammen har de en sønn, Hector jr. Tico Torres bor i Florida, men før bodde han i New York, og før der igjen, New Jersey, hvor alle medlemmene i Bon Jovi bodde da de debuterte i 1984.

Albumoversikt
Bon Jovi-albumene Tico Torres har vært med på å produsere:

Bon Jovi (1984)
7800° Fahrenheit (1985)
Slippery When Wet (1986)
New Jersey (1988)
Keep the Faith (1992)
Crossroad (1993) (samlealbum)
These Days (1995)
Crush (2000)
One Wild Night live 1985 – 2001 (2001) (konsertalbum)
Bounce (2002)
This Left Feels Right – Greatest Hits – With a Twist (2003) (samlealbum)
100 000 000 Bon Jovi Fans Can't Be Wrong... (2004)
Have a Nice Day (2005)
Lost Highway (2007)

Referanser

Eksterne lenker 
 
 
 

Trommeslagere fra USA
Medlemmer av Rock and Roll Hall of Fame (gruppemedlem)
Personer fra New York City
Personer fra Middlesex County i New Jersey
Asle Andersen

Asle Andersen (født 15. februar 1972) er en tidligere norsk fotballspiller som fram til 2014 var trener for Sandnes Ulf. Han har hatt en lang fartstid i norsk toppfotball og har spilt for klubbene Sandnes Ulf, Bryne FK, FK Haugesund og Viking FK.

Andersen kom til Sandnes Ulf i januar 2006 som spillende trener. Han var sterkt delaktig på banen fra laget sikret opprykk til Adeccoligaen i 2007, og hadde flere gode opptredener på banen i 2008. Siste halvdel av 08-sesongen gikk han skadet, og i årene etterpå har han prioritert trenergjerningen og ikke spilt kamper.

Andersen var en viktig brikke i Brynelaget på nittitallet. Han var kaptein i flere sesonger, og bidro blant annet til opprykket til Tippeligaen med den sterke høstsesongen 1999.

Karriere som spiller

Referanser

Eksterne lenker 
 

Norske fotballspillere
Norske fotballtrenere
Fotballspillere for Viking FK
Fotballspillere for FK Haugesund
Fotballspillere for Bryne FK
Fotballspillere for Sandnes Ulf
MiA - Museene i Akershus

MiA – Museene i Akershus er et konsolidert museum som blant annet omfatter 20 museer og 30 besøkssteder. 

Museet har skiftet navn flere ganger. Våren 2016 endret museet navnet fra Akershusmuseet til MiA – Museene i Akershus. Før dette, og fram til 2009, het museet Akershus fylkesmuseum. Museet er Akershus' største kulturinstitusjon. 

MiAs hovedadministrasjon og fellestjenester ligger på Strømmen, i det tidligere Gamle Skedsmo rådhus. I tillegg til museenes utadrettede besøkstilbud, driver MiA gjenstandshåndtering inkludert forvaltning og konservering, bygningsforvaltning (vedlikehold og restaurering), fotobevaring og dokumentasjon, og forskningsoppdrag. Museumstjenesten er en faglig enhet under MiA som arbeider med forskning, innsamling og dokumentasjon, bevaring og samlingsforvaltning, utvikling og utstillingsproduksjon. Akershus bygningsvernsenter og Tradisjonshåndverk ligger under Museumstjenesten, som også har en fotobevaringsavdeling og en konserveringsavdeling.

Disse avdelingene utgjør MiA – Museene i Akershus 

 Akershus bygningsvernsenter
 Asker museum
 Aurskog-Høland bygdetun
 Avistegnernes hus
 Eidsvoll museum, med Eidsvoll bygdetun, Okkupasjonsmuseet, Feiring jernverk og Carsten Ankers lysthus og St. Pauls gruve, 
 Fetsund Lenser med Besøkssenter våtmark Nordre Øyeren
 Follo museum, med friluftsmuseet på Seiersten og Roald Amundsens hjem
 Grinimuseet
 Gamle Hvam museum
 Hurdal Historielags samlinger
 Tradisjonshåndverk
 Linderud gård
 Lommedalsbanen
 Lørenskog bygdemuseum
 Nes samlinger, med blant annet Stein skole og Nes kirkeruiner
 Oslofjordmuseet
 Skedsmo bygdemuseum
 Museumsfabrikken Strømmen
 Ullensaker museum
 Tertitten, Urskog-Hølandsbanen

Direktører 

 Cecilie Øien fra 2014 
 Roger Seemann Erlandsen til 2014

Eksterne lenker
 MiA - Museene i Akershus

Fylkesmuseer
Museer i Viken
Akershus' historie
Kulturhistoriske museer
Ray Stevenson

George Raymond «Ray» Stevenson (født 25. mai 1964) er en britisk film- og tv-skuespiller. Han er blant annet kjent for rollen som Titus Pullo i tv-serien Rome (2005–2007), som ble produsert av HBO og BBC og for roller som Dagonet i filmen King Arthur fra 2004, Frank Castle/Punisher i Punisher: War Zone fra 2008 og som Volstagg i Thor fra 2011 og Thor: The Dark World fra 2013. Stevenson er født i Nord-Irland, men han flyttet sammen med familien sin til Newcastle-Upon-Tyne i England i 1972. Han var gift med skuespillerinnen Ruth Gemmell i åtte år.

Filmografi

Filmer

Referanser

Eksterne lenker 
 
 

Nordirske skuespillere
Personer fra Lisburn	
Personer fra Newcastle upon Tyne
Eva-Maria Hagen

Eva-Maria Hagen (født 19. oktober 1934 i Költschen i Kreis Oststernberg i Tyskland som Eva-Maria Buchholz, død 16. august 2022) var en tysk skuespiller- og sangerinne, også kjent som DDRs Brigitte Bardot. 

Hagen var mellom 1965 og 1972 samboer med Wolf Biermann. Hun er dessuten mor til sangerinnen Nina Hagen, og bestemor til skuespillerinnen Cosma Shiva Hagen.

Filmografi (utvalg) 

 1957: Vergeßt mir meine Traudel nicht
 1957: Spur in die Nacht
 1958: Nur eine Frau
 1959: Ware für Katalonien
 1959: Weißes Blut
 1960: Immer am Weg dein Gesicht (fjernsyn)
 1960: Liebe auf den letzten Blick
 1960: Der schweigende Stern
 1961: Das Kleid
 1961: Italienisches Capriccio
 1961: Gewissen in Aufruhr (fjernsyn)
 1962: Das grüne Ungeheuer (fjernsynsserie)
 1962: Die letzte Chance
 1962: Fanny (fjernsyn)
 1963: For eyes only (Streng geheim)
 1965: Ohne Paß in fremden Betten
 1965: Wolf unter Wölfen (fjernsyn)
 1966: Reise ins Ehebett
 1968: Stunde des Skorpions, fjernsynsserie
 1967: Meine Freundin Sybille
 1967: Brot und Rosen
 1967: Die Fahne von Kriwoj Rog
 1968: Tod im Preis inbegriffen
 1968: Heroin
 1971: Tod eines Millionärs
 1972: Polizeiruf 110: Die Maske (fjernsynsserie)
 1972: Polizeiruf 110: Minuten zu spät (fjernsynsserie)
 1973: Polizeiruf 110: Siegquote 180 (fjernsynsserie)
 1973: Die Legende von Paul und Paula
 1973: Die Hosen des Ritters von Bredow
 1974: Zum Beispiel Josef
 1974: Johannes Kepler
 1975: Heiraten/weiblich (fjernsyn)
 1976: Liebesfallen
 1976: Nelken in Aspik
 1979: Gibbi – West Germany
 1982: Marmor Stein und Eisen bricht
 1982: Heimkehr nach Deutschland
 1983: Christinas Mutter
 1987: Warten auf Marie
 1992: Herzsprung
 1995: Novalis – die blaue Blume
 1999: Eine Jugendsünde (fjernsyn)
 1999: Die Seherin (Fernsehen)
 1999: Für die Liebe ist es nie zu spät (fjernsyn)
 1999: Ein Mann für gewisse Sekunden
 1999: Von Fall zu Fall: Stubbe und die Seherin
 2000: Familiengeschichte – Die Hagens (fjernsyn)
 2000: Für die Liebe ist es nie zu spät
 2002: Gefährliche Nähe und du ahnst nichts
 2003: Pfarrer Braun (Pfarrer_Braun/Episodenliste#Der siebte Tempel)
 2004: Das Bernstein-Amulett
 2005–2006: 4 gegen Z
 2005: Nimm Dir Dein Leben – eine Heimatkomödie aus Sachsen Anhalt (fjernsyn)
 2006: Die Kinder der Flucht (fjernsynsserie)
 2006: Schröders wunderbare Welt
 2008: Das Glück am Horizont (Fernsehfilm)
 2009: Dinosaurier – Gegen uns seht ihr alt aus!
 2012: SOKO Wismar: Die Fremde (fjernsyn)
 2012: Lore
 2012: Fliegen lernen (fjernsyn)

Referanser

Eksterne lenker
  

Tyske skuespillere
Personer fra Sulęcin fylke
Cosma Shiva Hagen

Cosma Shiva Hagen (født 17. mai 1981 i Los Angeles, California) er en tysk skuespillerinne. 

Hun er datter av sangerinnen Nina Hagen og musikeren Ferdinand Karmelk. Hennes bestemor er skuespilleren og sangerinnen Eva-Maria Hagen som dannet par med visesangeren og poeten Wolf Biermann. 

Cosma har vært delaktig på både film-, teater- og musikkscenen, og er mest kjent i den tysksproglige verden. Hun taler flere sprog flytende.

Referanser

Eksterne lenker 
 Cosma Shiva i 7 Zwerge - Der Wald ist nicht genug
  

Tyske skuespillere
Personer fra Los Angeles
Fødsler i 1981
Artikler på riksmål
Det hellige kors’ kirke (Stirling)

Det Hellige Kors' Kirke (Church of the Holy Rude – Rude eller Rood er gammelengelsk og betyr kors), grunnlagt 1129, er den nesteldste bygningen etter Stirling Castle i den skotske byen Stirling. Med unntak av Westminster Abbey er denne kirken den eneste overlevende kirke i Storbritannia som har hatt en kroning og som fortsatt benyttes til gudstjeneste.

Stirling var tidlig et betydningsfullt sted og lenge også Skottlands hovedstad ved at skottenes konge oppholdt seg her. Den første kirken ble grunnlagt av kong David I i 1129, men den ble ødelagt av brann i 1406. Kort tid etter bevilget Skottlands hoffmarskalk (Lord Chamberlain) en ny kirke, og det sydlige sideskip og tårnet ble bygget ferdig omtrent 1414. Denne del av kirken med runde søyler, gotiske hvelvinger og originale takkonstruksjon av eiketre fremstår i dag, til tross for endringer, bortimot i den samme form som da den ble bygget.

Ettersom menigheten var større enn kirken ble den østlige delen (koret) bygget i årene 1507 og 1546. I 1530 var også tårnet bygget ferdig.

På grunn av religiøse motsetninger mellom kirkens to prester og deres delte tilhengere lot byrådet i 1656 sette opp en skillevegg på det sted hvor korset står i dag. Således ble det dannet en østlig og en vestlig kirke som hadde gudstjeneste med hver sin prest, en ordning som varte helt til 1935 da de to menighetene – etter 279 år – igjen ble forent under en prest.

I årene 1936–1940 ble det gjort store restaureringsarbeider hvor de to korte tverrskipene ble hevet, et sakristi ble bygget under koret og ikke minst at skilleveggene ble fjernet. 

Skottenes dronning, Maria Stuart, deltok i gudstjeneste i kirken og Skottlands reformator, John Knox, har holdt preken i kirken. Maria Stuarts babysønn, James VI av Skottland, den senere James I av England etter dronning Elisabeths død, ble kronet her den 29. juli 1567.

Eksterne lenker 
 The Church Of The Holy Rude

Kirker i Skottland
Vernede byggverk i Stirling
Etableringer i 1129
Religiøse bygninger fra 1100-tallet
Arkitektur i 1410-årene
Arkitektur i 1440-årene
Byggverk fullført i 1530